เล่าตอนที่ไปถึงร้าน
ร้าน เหลียง ไอติมกระทิสด สูตรมะพร้าวน้ำหอม เป็นร้านขายไอศครีมกระทิ ที่เป็นร้านลักษณะแผงลอยที่อยู่ติดถนนระหว่าง แยกถนนติวานนท์ไปถนนสนามบินน้ำ
ตอนที่ผมไปถึงร้าน เป็นเวลาบ่ายกว่าๆ ขับรถไปเรื่อยๆเห็นมีรถจอดซื้อไอศครีมกินกันที่ร้านนี้กันเยอะ เลยขอลองแวะซื้อกินซักหน่อย
ร้านจะเป็นร้านขายไอศครีมกระทิแบบเป็นโถๆ วางไว้รอบร้านหลากหลายถังดูน่าสนใจดี และดูสะอาด ราคาไม่แพง

ที่ตั้งร้าน : จากถนนติวานนท์เลี้ยวเข้าถนนสนามบินน้ำไปนิดเดียว ร้านจะอยู่ทางด้านซ้ายมือ

เมนูเด่นของร้าน : ไอศครีมกระทิสดรสชาติต่างๆ เช่น ลอดช่อง สลิ่ม ขนุน ทรงเครื่อง เป็นต้น
ราคา : ถ้วยละ 15 บาท

สำหรับในวันนี้ผมสั่ง ไอศครีมขนุนมากิน
รสชาติ : ไอศครีมขนุนให้รสหวานกำลังดี กินแล้วได้รสกระทิผสมกับความหอมและความหวานอ่อนๆของขนุน ทำให้รสชาติออกมาหวานอ่อนละมุนอย่างลงตัว
โรยเครื่องเป็นถั่วลิสงก็เคี้ยวกินกรุบๆ ช่วยเพิ่มสัมผัสในการกินได้เป็นอย่างดี

สรุปคะแนนตามความคิดเห็นของผม (เต็ม 5 คะแนน)
รสชาติ : 3.5 = รสชาติถึงว่า OK เป็นรสชาติที่ทานง่าย แต่หากมองรวมๆก็ไม่ค่อยต่างจากร้านไอศรีมรถเข็นเท่าไหร่
บรรยากาศ : 2.5 = ร้านเป็นร้านแผงลอยเล็กๆ ไม่ใหญ่มาก แต่ก็ดูเรียบๆง่ายๆน่ากินดี
บริการ 2.5 = บริการธรรมดา
ราคา : 4.5 = ราคาต่อถ้วยถือว่าไม่แพง และปริมาณก็เยอะคุ้มค่า ^^

ข้อความ ความคิดเห็นและคะแนนต่างๆ เป็นความคิดเห็นส่วนบุคคล หากสร้างความไม่พอใจประการใดก็ขออภัยมาใน ณ.ที่นี้ด้วยครับ
นายลักกี้ Review at 21 / 1 / 56
